4. การประกอบธุรกิจของแต่ละสายผลิตภัณฑ์

(1) ลักษณะของผลิตภัณฑ์หรือบริการ

ลักษณะรายได้

รายได้จากนายหน้าและบริการของบริษัทฯ ที่แสดงในงบกำไรขาดทุนของปี 2555, 2554 และ
2553 เท่ากับ 434.84 ล้านบาท 488.62 ล้านบาท และ 424.14 ล้านบาท ตามลำดับ
รายได้ดังกล่าวประกอบด้วยรายได้ค่าบริการสุทธิจากการเป็นนายหน้าตัวแทน
และรายได้การผลิตงานโฆษณาและวิจัย ซึ่งแยกตามสัดส่วนได้ดังนี้

  โครงสร้างรายได้จากนายหน้าและบริการ

  --------------------------- -------- -------- ------ -------- -------- ------ -------- --------
                              2555              2554                     2553            

                              ล้านบาท   %               ล้านบาท   %               ล้านบาท   %

  รายได้จากนายหน้าและบริการสุทธิ   133.37   30.67           144.02   29.47           145.29   34.26

  รายได้จากการผลิตงานโฆษณา      301.47   69.33           344.60   70.53           278.85   65.74

  รวมรายได้                    434.84   100.00          488.62   100.00          424.14   100.00
  --------------------------- -------- -------- ------ -------- -------- ------ -------- --------

  โครงสร้างสื่อโฆษณา

(หน่วย : ร้อยละ)

  -------------------- ---------------- ---------------- ----------------
  สื่อโฆษณา              2555             2554             2553

  โทรทัศน์               79.61            80.37            81.20

  วิทยุ                  3.87             3.03             1.86

  สิ่งพิมพ์                8.21             7.58             8.86

  ภาพยนตร์              0.10             -                -

  สื่อกลางแจ้ง และอื่น ๆ    8.21             9.02             8.08

  รวม                  100.00           100.00           100.00
  -------------------- ---------------- ---------------- ----------------

ลักษณะของลูกค้า

ในปี 2555 ลูกค้าของบริษัท แยกตามโครงสร้างของสินค้าดังนี้

งบโฆษณาแยกตามกลุ่มสินค้า

  ------------------------------------------------------ ----------------
  ประเภทสินค้า                                             %

  - อาหารและเครื่องดื่ม                                      37. 18

  - เครื่องใช้ส่วนตัว                                         13.83

  - บ้านและที่ดิน                                            2.26

  - ผลิตภัณฑ์ของใช้ในครัวเรือน                                 8.41

  - อุปกรณ์ก่อสร้าง                                          6.10

  - อุปกรณ์เครื่องเขียน                                       4.69

  - สื่อสาร                                                1.69
  ------------------------------------------------------ ----------------

  ------------------------------------------------------ ----------------
  ประเภทสินค้า                                             %

  - สถาบันการเงิน                                          9.54

  - อุปกรณ์-ยานพาหนะ                                       5.60

  - ประกันภัย                                              1.65

  - อื่น ๆ                                                 9.05

                                                         100.00
  ------------------------------------------------------ ----------------

สัดส่วนการขายแก่ลูกค้า 10 รายแรกต่อยอดขายรวมในระยะ 3 ปีที่ผ่านมา

  ----------------------- ----------------------- -----------------------
  ปี 2555                  ปี 2554                  ปี 2553

  76.93                   73.34%                  79.52%
  ----------------------- ----------------------- -----------------------

  สัดส่วนการขายที่จะขายให้ลูกค้ารายใด > 30% 3 ปีติดต่อกัน

  - ไม่มี -

ขั้นตอนการปฏิบัติงานในการประกอบธุรกิจ

การดำเนินธุรกิจหรือให้บริการงานด้านโฆษณาจะมีขั้นตอนพอสรุปได้ดังนี้

การติดต่อรับงานจากลูกค้าจะมีฝ่ายบริหารงานลูกค้าเป็นผู้ประสานงานโดยอาจมีฝ่ายอื่นๆ
เช่นฝ่ายวางแผนทางกลยุทธ์และฝ่ายความคิดสร้างสรรค์เข้าร่วมรับทราบข้อมูลด้วย หลังจากนั้น
ฝ่ายบริหารงานลูกค้าและฝ่ายวางแผนทางกลยุทธ์จะนำรายละเอียดงานที่ได้รับมอบหมายมากลั่นกรอง
เพื่อทำสรุปข้อมูลพื้นฐานของลูกค้าและแบรนด์ สถานภาพของแบรนด์ สภาพตลาด
วัตถุประสงค์ทางธุรกิจและการสื่อสารของลูกค้า
รายละเอียดและความเข้าใจเบื้องลึกของกลุ่มเป้าหมาย
และทำการวิเคราะห์เพื่อให้ได้มาซึ่งแนวคิดทางกลยุทธ์และถ่ายทอด
ให้ฝ่ายความคิดสร้างสรรค์สามารถนำไปคิดสร้างสรรค์งานต่อไป

เมื่อลูกค้าอนุมัติงานที่ฝ่ายความคิดสร้างสรรค์นำเสนอ บริษัทจะเริ่มผลิตงานโฆษณา
ไม่ว่าจะเป็นการถ่ายทำภาพยนตร์โฆษณา การถ่ายภาพนิ่ง การแต่งภาพ การอัดเสียง
การทำชิ้นงานสำหรับสื่อต่าง ๆ โดยบางส่วนอาจจะมีการจ้างบริษัทภายนอกเข้ามาดำเนินการ
ขณะเดียวกัน ฝ่ายสื่อโฆษณาก็จะทำการนำเสนอแผนและกลยุทธ์ในการซื้อสื่อโฆษณา
ให้มีประสิทธิภาพสูงสุดภายในงบประมาณที่กำหนด เมื่อลูกค้าอนุมัติแผนงาน
ก็จะทำการซื้อสื่อโฆษณาตามที่นำเสนอ เมื่อชิ้นงานเสร็จสมบูรณ์
ก็จะประสานงานนำชิ้นงานจริงส่งไปยังสื่อต่างๆ
และตรวจสอบว่าได้ลงโฆษณาตามที่ได้ตกลงกันไว้อย่างถูกต้องหรือไม่

ฝ่ายวางแผนกลยุทธ์และวิจัยจะมีส่วนเกี่ยวข้องตลอดขั้นตอนการทำงาน
เริ่มตั้งแต่การรวบรวมและวิเคราะห์ข้อมูลด้านการตลาดและกลุ่มเป้าหมาย
ในบางกรณีจะมีการทดสอบแนวความคิดโฆษณาก่อนที่จะผลิตชิ้นงานจริง
และสุดท้ายคือการประเมินผลวัดประสิทธิภาพของงานโฆษณาที่นำเสนอต่อผู้บริโภคอีกด้วย

(2) การตลาดและภาวะการแข่งขัน

ก. การทำการตลาดของผลิตภัณฑ์หรือบริการที่สำคัญในปีที่ผ่านมา

กลยุทธ์การแข่งขัน

1. บริษัท ได้มีนโยบายการพัฒนาคุณภาพของผลงานโฆษณา
โดยได้มีการจัดทำแผนงานการดำเนินงานให้สอดคล้องกับสถานะภาพการแข่งขันและข้อจำกัดต่าง ๆ
ทั้งในด้านระเบียบ ข้อบังคับและงบประมาณในปัจจุบัน
จึงเน้นการสร้างความคิดเชิงสร้างสรรค์ในทุกหน่วยงาน การบริหารงานลูกค้า
การให้ความสำคัญกับการวางแผนกลยุทธ์ทางการสื่อสารการตลาด
การวางแผนงานการใช้สื่อที่มีระบบและมีประสิทธิภาพสูงสุด
อันนำมาซึ่งคุณภาพของงานโฆษณาที่สามารถทำให้ลูกค้าบรรลุจุดมุ่งหมายทางธุรกิจ
ให้ความคุ้มค่าด้านการลงทุนทางด้านการสื่อสาร
และจะทำให้ลูกค้ามีความยินดีที่จะทำงานร่วมกับบริษัทต่อไป
อีกทั้งยังสามารถนำมาซึ่งความสนใจจากลูกค้ารายใหม่

2. บริษัท
ได้ปรับบทบาทแนวทางธุรกิจให้มีความชัดเจนมากยิ่งขึ้นด้วยการบริการแผนการสื่อสารการตลาดแบบครบวงจร
(IMC – Integrated Marketing Communication) ให้แก่ลูกค้า
การบริหารงานลูกค้าในฐานะเป็นหุ้นส่วนทางด้านความคิด (Thinking Partner)
ในการทำการสื่อสารการตลาด บริษัทไม่ได้เน้นเฉพาะงานทางด้านโฆษณาเท่านั้น
หากแต่ยังให้บริการที่เพิ่มมูลค่าให้กับลูกค้า เช่นการวางแผนงานสื่อที่แตกต่างออกจากวิธีการดั้งเดิม
(Conventional Media Plan)
โดยเน้นการนำเสนอการสื่อสารทางเลือกใหม่และการสรรหาสื่อใหม่ที่สร้างสรรค์ 
การประชาสัมพันธ์เชิงสร้างสรรค์
การจัดงานกิจกรรมส่งเสริมการขายที่เน้นการสร้างความสัมพันธ์กับผู้บริโภคโดยตรง
การบริหารจัดการลูกค้าสัมพันธ์ การตลาดโดยตรง
และการตลาดดิจิตอลเพื่อให้การสื่อสารมีประสิทธิภาพและประสิทธิผลสูงสุด

3. บริษัทมีนโยบายในการขยายฐานลูกค้า 
โดยมุ่งมั่นในการแสวงหาลูกค้าใหม่ซึ่งสามารถแบ่งออกเป็นลูกค้ารายใหม่ที่ยังไม่เคยใช้บริการกับทางบริษัท
ซึ่งบริษัทได้ทำการติดต่อเพื่อนำเสนอผลงานในอดีตอย่างต่อเนื่องและกลุ่มลูกค้าเดิมที่ต้องการใช้บริการงานทางด้านโฆษณา
ในการขยายตลาดไปสู่กลุ่มสินค้าหรือผลิตภัณฑ์ใหม่ ๆ  
ซึ่งนับได้ว่าการดำเนินงานในการให้บริการลูกค้าแบบครบวงจรนั้น
ได้รับความไว้วางใจจากลูกค้าเดิมให้ทางบริษัทได้มีโอกาสร่วมเป็นคู่คิดทางการสื่อสารการตลาดและการโฆษณา
จึงนับได้ว่าเป็นบทพิสูจน์ผลงานของบริษัทต่อลูกค้าเดิม
ในด้านการให้บริการที่เน้นการสร้างคุณค่าเพิ่มและความคุ้มค่าให้กับลูกค้า

ลักษณะลูกค้า

ลูกค้าของบริษัทส่วนมากเป็นผู้ผลิตผู้จัดจำหน่ายสินค้าและบริการและมีที่ตั้งอยู่ในประเทศไทย  โดยในปี
2555 บริษัทมีลูกค้ารายใหญ่ทั้งหมด 4 ราย  ได้แก่บริษัท สหพัฒนพิบูลจำกัด (มหาชน) บริษัท
ไลอ้อน  (ประเทศไทย) จำกัด บริษัท คาราวบาวตะวันแดง จำกัด
และธนาคารกรุงไทย ซึ่งมีสัดส่วนรวมทั้งหมดเป็น 50.11% ของรายได้ทั้งหมด โดย 7 ใน 10
รายของลูกค้าที่ใช้งบสูงสุดของบริษัทได้เป็นลูกค้าของบริษัทมายาวนานกว่า 10 ปี
อีกทั้งบริษัทยังคงพัฒนาคุณภาพของงานและการให้บริการต่อลูกค้าอย่างต่อเนื่อง  บริษัทจึงมีความเชื่อมั่นว่าลูกค้าใหญ่ส่วนมาก จะยังคงให้ความไว้วางใจและใช้บริการของบริษัทต่อไปในอนาคต

สำหรับปี 2555  บริษัทได้เริ่มทำงานกับลูกค้าใหม่ทั้งหมด 18 ราย เป็นผลมาจากสาเหตุต่างๆได้แก่
การที่บริษัทได้ชนะการแข่งขันการนำเสนอผลงานแข่งกับเอเจนซี่อื่น
การที่บริษัทได้รับความไว้วางใจจากลูกค้าเดิมให้ดูแลสินค้าอื่นๆ ของลูกค้าเพิ่มขึ้น
การที่ลูกค้าใหม่ประทับใจในผลงานของบริษัท จากทางสื่อต่างๆจึงติดต่อเข้ามาโดยตรงหรือจากเครือข่ายของดีดีบีได้มีลูกค้าใหม่เข้ามา

ข. สภาพการแข่งขันในอุตสาหกรรมในปีที่ผ่านมา      

           สำหรับปี 2555 มูลค่าการใช้จ่ายเพื่อการโฆษณารวมทั้งสิ้น 117,760 ล้านบาท
เติบโตเพิ่มขึ้นเพียง 12.42% จากปีก่อน ที่มีการใช้งบรวม 104,754 ล้านบาท  
โดยทุกสื่อมีอัตราการเติบโตเพิ่มขึ้น ประกอบด้วยสื่อโทรทัศน์ มูลค่า 68,105 ล้านบาท เติบโต
9.43% หรือมีมูลค่าเพิ่มขึ้นกว่า 5,867 ล้านบาทเมื่อเทียบกับปีก่อน  สื่อวิทยุมูลค่า 6,349 ล้านบาท
เติบโต 7.28%  สื่อหนังสือพิมพ์ มูลค่า 15,183 ล้านบาท เติบโต 4.42% สื่อโรงภาพยนตร์ มูลค่า
12,113 ล้านบาท เติบโตสูงถึง 67.68%  หรือมีสัดส่วนที่ 10.29% ของตลาดรวม  สื่อป้ายโฆษณา
มูลค่า 4.5 พันล้านบาท เติบโต 5.77% สื่อโฆษณาเคลื่อนที่ (transit) มูลค่า 2,960 ล้านบาท
เติบโต 11.99%  สื่ออินสโตร์ มูลค่า 2,732 ล้านบาท เติบโต 68.85% สื่ออินเทอร์เน็ต มูลค่า
573 ล้านบาท เติบโต 21.91% ขณะที่สื่อนิตยสารเป็นเพียงสื่อเดียวที่ภาพรวมติดลบ 10.35%
โดยมีมูลค่า 5,221 ล้านบาท

          สำหรับกลุ่มอุตสาหกรรมที่มีการใช้งบโฆษณาสูงสุดได้แก่ กลุ่มสินค้าอุปโภคบริโภค
กลุ่มรถยนต์นั่งส่วนบุคคล กลุ่มรถกระบะ เครื่องดื่ม ผลิตภัณฑ์ส่วนบุคคล และระบบโทรศัพท์เคลื่อนที่

          ขนาดของบริษัทและจำนวนคู่แข่งขัน

          บริษัท นับได้ว่าเป็นเอเจนซี่ขนาดใหญ่ โดยมีคู่แข่งประมาณ 15 รายในตลาด

          สถานภาพและศักยภาพในการแข่งขัน

บริษัทได้ให้ความสำคัญกับการให้บริการการสื่อสารการตลาดแบบครบวงจร (Integrated
Marketing Communication) ซึ่งรวมถึงการผลิตผลงานทางด้านโฆษณา การสื่อสารการตลาด
ที่เน้นคุณภาพ ด้วยพื้นฐานหลักที่ให้ความสำคัญกับผลงานความคิดสร้างสรรค์
การวางแผนกลยุทธ์การสื่อสาร การบริหารงานลูกค้าอย่างมีประสิทธิภาพ
เพื่อเป็นกรอบในการผลิตผลงานโฆษณาที่สามารถตอบโจทย์ทางการสื่อสารการตลาด
และบรรลุเป้าหมายทางธุรกิจของลูกค้า

นอกเหนือจากการกำหนดกลยุทธ์การสื่อสารที่มีประสิทธิภาพแล้ว
บริษัทยังให้บริการลูกค้าอย่างครบวงจรอีกด้วย กล่าวคือ มีบริษัทย่อยและบริษัทร่วมอีก 3 บริษัท คือ

1. บริษัท มีเดีย อินเทลลิเจนซ์ จำกัด ดูแลด้านการวางแผนและซื้อสื่อโฆษณา

2. บริษัท อินทิเกรเต็ด คอมมูนิเคชั่น จำกัด รับผิดชอบด้านการประชาสัมพันธ์

3. บริษัท แรพ คอลลินส์ (ประเทศไทย) จำกัด มีความชำนาญด้านการบริหารความสัมพันธ์กับลูกค้า
และการบริหารข้อมูล

งานที่ยังไม่ได้ส่งมอบ

- ไม่มี -